Jam waalee mon banndiraaɓe. Min tonngano on kabaruuji maantiniiɗi eko waɗi waɗi ɗoo e Madiina Gunaas ender yontere ndee tuggi Talaata 09 Deesaambur Haa Altine hannde oo. Ɓooyaani ko Alhajji Saydu Bah Meer Madiina Gunaas immitii e ɗanngal to leydi Faraans kanko e huunde e diisneteeɓe makko ko yaanoode jotondiral e gollondiral e Meeri Madiina Gunaas emo Koons leydi Faraans . Caggal jettitaagol maɓɓe ɗoo e Madiina ko jaɓɓaade hoɓɓe Tuubakooɓe bettuɓe ɓe tintaaka ina ngimmorii Espaañ e fedde wootere wiyeteende Maman Afrikaa. Ko ngolɗoo laawol wattiɓe ɗoo laabi ɗiɗi aɓe ngaddana wuro ngoo ballal bismiiɓe e ngol ko Meer oo to Meeri Madiina Gunaas ɗoo ɓe ngarii aɓe ngaddori balle leɗɗe cafrooje fodde kartoŋaaji ɗiɗi yantondirde e Lone keewɗe ɓe kollii weltaare mawnde noon sabu ngol ɓe ɓeydii anndude wuro ngoo ɓe pellitii kadi jokkondirde e Meeri Madiina Gunaas oo mbele balle goɗɗe ina njettoo ɗoo ko bɓooyaani.
fuv_Latn